paragraph_text: Nakon raspada Osmanlijskog Carstva, Sjeverni Jemen je postao nezavisna država Mutaveklijsko kraljevstvo Jemen. 26. rujna 1962. arapski nacionalisti svrgnuli su novookrunjenog kralja Muhammada al-Badra, preuzeli kontrolu nad glavnom gradom Sanom i uspostavili Arapsku Republiku Jemen. Ovim državnim udarom započeo je građanski rat u kojem su se republikanci, potpomognuti egipatskim jedinicama te vojno-tehničkom pomoći SSSR-a, borili protiv rojalista i svrgnutog kralja, a kojima je pomoć pružala Saudijska Arabija i Jordan. Saudijska Arabija priznala je republikanski režim 1970. godine.